Hans Baumgartner

Hans Baumgartner (s. 30. toukokuuta 1949) on entinen saksalainen pituushyppääjä.

Baumgartner saavutti olympiahopeaa Münchenin kisoissa 1972. Hän hyppäsi loppukilpailun kolmannella kierroksella tuloksen 818 cm. Vuoden 1972 maailmantilastossa hän oli tuloksellaan neljännellä sijalla edellään vain kolme yhdysvaltalaista.

Rooman EM-kilpailuissa 1974 Baumgartner sijoittui neljänneksi tuloksella 793 cm. Montréalin olympialaisissa 1976 hän sai tuloksen vain kolmannella hypyllään, jonka mitta 784 cm riitti kahdeksanteen sijaan.

Sisäratojen EM-kilpailuissa Baumgartner on voittanut viisi mitalia. Kultaa hän voitti Sofiassa 1971 (tulos 812 cm), Rotterdamissa 1973 (785 cm) ja San Sebastiánissa 1977 (796 cm). Hopeaa hän sai Grenoblessa 1972 (799 cm) ja Göteborgissa 1974 (810 cm)

Lähteet

 
 
 
 
 

Saksalaiset pituushyppääjät
Saksalaiset olympiamitalistit
Vuonna 1949 syntyneet
Elävät henkilöt